**Φεβρουάριος στο Μουσείο Βυζαντινού Πολιτισμού**

**Διαλέξεις**

**Κυριακή 8 Φεβρουαρίου 2015 στις 11.00 | Αμφιθέατρο «Μελίνα Μερκούρη»**

Διάλεξη του Δρ Αναστάσιου Σταλίκα, καθηγητή Ψυχολογίας του Παντείου Πανεπιστημίου Κοινωνικών και Πολιτικών Επιστημών και Προέδρου της Ελληνικής Εταιρείας Θετικής Ψυχολογίας με τίτλο «Οι πέντε δρόμοι της θετικότητας».

Τη διάλεξη οργανώνει το Κέντρο Αντλεριανής Ψυχολογίας της Θεσσαλονίκης με την υποστήριξη του Μουσείου.

**Τετάρτη 25 Φεβρουαρίου 2015 στις 19.15 | Αμφιθέατρο «Μελίνα Μερκούρη»**

Διάλεξη της Γιώτας Ασημακοπούλου – Ατζακά, καθηγήτριας του Τμήματος Ιστορίας – Αρχαιολογίας του Α.Π.Θ. με τίτλο «Τα ψηφιδωτά δάπεδα της Συρίας».

Η παραπάνω διάλεξη συνδιοργανώνεται από το Μορφωτικό Ίδρυμα της Εθνικής Τράπεζας (ΜΙΕΤ) και την Πολιτιστική Εταιρεία «Πανόραμα», στο πλαίσιο της έκθεσης του ΜΙΕΤ «Χαίρε, ω φιλτάτη Συρία», με την υποστήριξη του Μουσείου.

**Πέμπτη 26 Φεβρουαρίου 2015 στις 20.00 | Αμφιθέατρο «Μελίνα Μερκούρη»**

Ομιλία του Αριστοτέλη Μέντζου, καθηγητή του Τμήματος Ιστορίας – Αρχαιολογίας του Α.Π.Θ. με τίτλο «Τα ψηφιδωτά του ναού του Αγίου Δημητρίου Θεσσαλονίκης».

Η παραπάνω ομιλία εντάσσεται στον κύκλο εκδηλώσεων του Σωματείου των Φίλων του Μουσείου Βυζαντινού Πολιτισμού και πραγματοποιείται με την υποστήριξη του Μουσείου.

**Παρουσίαση βιβλίου**

**Τετάρτη 18 Φεβρουαρίου 2015 στις 19.00 | Αμφιθέατρο «Στέφανος Δραγούμης»**

Παρουσίαση του βιβλίου του Άλκη Χαραλαμπίδη ομ. καθηγητή της Ιστορίας της Τέχνης, με τίτλο *Η Ιταλική Αναγέννηση*, *Αρχιτεκτονική, Γλυπτική, Ζωγραφική.*

Την παρουσίαση οργανώνει ο εκδοτικός οίκος University Studio Press και το Σωματείο των Φίλων του Μουσείου Βυζαντινού Πολιτισμού με την υποστήριξη του Μουσείου.

**Συναυλίες**

**Σάββατο 21 Φεβρουαρίου 2015 στις 20.00 | Αμφιθέατρο «Στέφανος Δραγούμης»**

**Ρεσιτάλ πιάνου του Χ. Αγγελόπουλου με έργα L.v.Beethoven.**

**Το ρεσιτάλ οργανώνεται από το Σωματείο των Φίλων του Μουσείου Βυζαντινού Πολιτισμού, με την υποστήριξη του Μουσείου.**

**Συνέδρια-Ημερίδες**

**Κυριακή 22 Φεβρουαρίου 2015, 10.00 – 15.00 | Αμφιθέατρο «Στέφανος Δραγούμης»**

Ημερίδα της Ελληνικής Ομάδας Διάσωσης με τίτλο «"Σεισμοί, έντονα καιρικά φαινόμενα: Πόσο έτοιμος είσαι;»

Το Μουσείο είναι υποστηρικτής της εκδήλωσης.

**Σάββατο 28 Φεβρουαρίου 2015, 9.00 – 16.00 | Αμφιθέατρο «Στέφανος Δραγούμης» και Αμφιθέατρο «Μελίνα Μερκούρη»**

1ο Μαθητικό Συνέδριο Θεολογίας με τίτλο «Η Θεολογία συνδιαλέγεται με τον σύγχρονο κόσμο» που οργανώνεται από το 1ο Πειραματικό Γενικό Λύκειο Θεσσαλονίκης «Μανόλης Ανδρόνικος».

Το Μουσείο είναι υποστηρικτής της εκδήλωσης.

**Συνεχίζονται οι περιοδικές εκθέσεις:**

**«Προς το εν Θεσσαλονίκη Βυζαντινόν Μουσείον. Δωρητές και χορηγοί στην ιστορία του ΜΒΠ»**, στην αίθουσα πολλαπλών χρήσεων “Ευτυχία Κουρκουτίδου – Νικολαΐδου”.